** **

**Republika e Kosovës / Republika Kosova / Republic of Kosova**

**Komuna e Podujevës / Opština Podujevo / Municipality of Podujeva**

**Raporti vjetor i punës së Zyrës për Komunikim me Publikun**

**Janar – dhjetor 2024**

**Detyrat dhe përgjegjësitë** e **Zyrës për Komunikim me Publikun (ZKP)**

* Merr pjesë në takimet e drejtpërdrejta të Kryetarit të Komunës brenda dhe jashtë Komunës;
* Përcjellë mbledhjet e Bordit të drejtorëve, të Komitetit për Politikë dhe Financa, Komitetit për Komunitete dhe mbledhjet e Kuvendit të Komunës;
* Koordinon punët me mediat lidhur me çështjet që kanë të bëjnë me aktivitetet e Kryetarit të Komunës, drejtorëve të drejtorive dhe zyrave të tjera të Komunës;
* Koordinon punët për zhvillimin dhe zbatimin e akteve komunale për komunikim me publikun;
* Ofron informacione për projektet komunale;
* Siguron transparencë dhe qasje publike për punën e drejtorëve të administratës komunale, të institucioneve arsimore dhe shëndetësore dhe të ndërmarrjeve publike lokale, duke u ofruar informata dhe dokumente qytetarëve dhe mediave;
* Informon publikun për vendimet, rregulloret dhe dokumentet tjera që i miraton Kuvendi, përmes njoftimeve në uebfaqen zyrtare të Komunës, në rrjete sociale;
* Kontakton me mediat lokale dhe ato qendore për çështjet në interes të Komunës dhe të qytetarëve;
* Siguron informacione brenda Komunës dhe është në bashkëpunim të përhershëm me drejtorët e drejtorive dhe shërbyesit civilë të punësuar në drejtoritë e administratës;
* Shoqëron përfaqësuesit e mediave brenda Komunës dhe regjistron deklaratat e zyrtarëve komunalë dhënë për media të ndryshme lokale dhe ato qendrore
* Kryen edhe punë të tjera të parapara me ligj dhe me rregulloret tjera.

Zyra për Marrëdhënie me Publikun dhe Informim (ZKP), përtej detyrave dhe përgjegjësive të lartëcektna, në baza të rregullta merret edhe me forma të tjera të komunikimit siç është ajo përmes rrjeteve sociale.

Pra, për këtë qëllim, stafi i ZKP menaxhon edhe faqen e Komunës së Podujevës në Facebook, uebfaqen e Komunës në kategorinë e lajmeve, u kthen përgjigje të gjitha pyetjeve që vijnë nga mediat, organizatat e shoqërisë civile dhe qytetarët.

Po ashtu, kjo Zyrë në bashkëpunim me zyrtarin për qasje në dokumente publike, koordinon punën për të kthyer përgjigje në secilën kërkesë që i adresohet Komunës së Podujevës, përmes kërkesës për qasje në dokumentet publike.

Në bashkëpunim me zyrtarët përgjegjës në kuadër të Kabinetit të Kryetarit të Komunës, ZKP merr pjesë edhe në organizimin e vizitave në terren, ceremonive të ndryshme të përurimit të projekteve të Komunës për të cilat përgatit komunikata dhe të njëjtat i publokn në uebfaqe dhe rrjete sociale dhe ua përcjell edhe mediave.

Po ashtu, varësisht nga rëndësia e projekteve, disa prej tyre paraqiten edhe me video të cilat realizohen nga stafi i Zyrës dhe nga kontrata e lidhur me një operator, e cila po ashtu menaxhohet nga ZKP.

ZKP, bazuar në rregullativën ligjore, përcjell debatet publike të Kornizës Afatmesme Buxhetore, dëgjimet buxhetore dhe raportimet vjetore të Kryetarit me qytetarë, të cilat parashihen të mbahen gjatë një viti kalendarik, përgatit procesverbalet dhe komunikatat dhe së bashku me fotot e debateve i publikon në uebfaqen zyrtare dhe në rrjete sociale të Komunës.

Për çështje me rëndësi për Komunën dhe qytetarët ZKP në bashkëpuniin me Kabinetin e Kryetarit organizon edhe konferenca për media, në të cilat ftohen mediat lokale dhe nacionale dhe për të njëjtat publikohen komunikatat në uebfaqen e Komunës dhe platformat tjera në rrjetet sociale.

Në vitin 2024 Komuna e Podujevës ka kontraktuar një kompani për transmetimin e debateve publike, mbledhjeve të Kuvendit, transmetimin e ngjarjeve kulturore dhe ngjarjeve tjera me rëndësi, kontratë kjo e cila menaxhohet nga Zyra për Komunikim me Publikun.

Në esencë, qëllimi i lidhjes së kësaj kontrate është që Kuvendi, pra vendi ku përfaqësohen të gjithë qytetarët përmes partive politike, të bëhet videotransmetimi i seancave në mënyrë që të kenë mundësi t’i përcjellin mbledhjet të gjithë qytetarët, duke rritur kështu komunikimin me qytetarë dhe transparencën e Komunës.

Po ashtu, si Zyrë përcjellim secilin takim të Komitetit për Politikë dhe Finance (KPF), mbledhjet e Këshillit Komunal për Siguri në Bashkësi (KKSB), mbledhjet e Komitetit për Komunitete (KK), Shtabin Lokal Emergjent dhe shtabet e tjera që funksionojnë përgjatë vitit, të cilat gjithmonë pasohen me komunikata zyrtare në uebfaqen e Komunës dhe rrjete sociale.

Zyra për Komunimkim me Publikun, përveç që zbaton detyrat brenda përgjegjësisë dhe fushëveprimit që ka, angazhohet edhe në secilin aspekt tjetër të komunikimit me qëllimin e vetëm që qytetarët, mediat dhe institucionet që monitorojnë punën e Kuvendit dhe Komunës të jenë të informuar me kohë për të gjitha zhvillimet që ndodhin brenda këtyre institucioneve.

Për këtë qëllim është publikuar numri kontaktues i Zyrës dhe e-mail adresa infopodujeva@rks-gov.net, ku organizata të ndryshme, media dhe qytetarë na kontaktojnë dhe dërgojnë email-e në të cilat përgjigjemi sa më shpejt që është e mundur.

Zyrtarët e ZKP-së gjatë këtij viti në vazhdimësi kanë ndjekur trajnime, me qëllim të rritjes së kapaciteteve dhe njohurive të reja, sidomos në fushën e transparencës me qëllim që ato të përdoren e praktikohen për përmirësimin e mëtejmë të raportit të komunikimit Komunë -qytetarë.

Trajtim të veçantë gjithmonë u kushtohet njoftimeve publike, të cilat përveç që publikohen në uebfaqen zyrtare, ato i vendosim edhe në tabela në qytet dhe në bashkësitë lokale, Orllan, Lluzhan dhe Kërpimeh dhe lokalitete të tjera me qëllim që njoftimet të arrijnë te secili qytetar.

Për të qenë sa më korrekt, në bashkëpunim me zyrtarin për koordinim të fshatrave dhe lagjeve përmes telefonit njoftohen Këshillat e fshatrave dhe lagjeve, në mënyrë që të informohen për të gjitha proceset në interes për ta, gjë që kjo ndihmon edhe në planifikimet për dëgjimet publike.

Po ashtu, edhe thirrjet e ndryshme për aplikime, subvencione dhe njoftimet tjera nga Komuna publikohen në uebfaqen e Komunës dhe në tabelën e njoftimeve.

Për secilin aktivitet të Kryetarit të Komunës, Kuvendit, Ekzekutivit, etj., përmes uebfaqes zyrtare, platformës Facebook dhe me e-mail, njoftohen mediat e shkruara, elektronike dhe qytetarët.

Në forme tabelare janë paraqitur lajmet, njoftimet, shpërndarjet, reagimet/sqarimet, videot, ftesat-thirrjet dhe mbledhjet e Kuvendit Komunal dhe Ekzekutivit të postuara ne uebfaqen zyrtare të Komunes dhe në rrjetin social Facebook.

|  |  |  |  |  |  |  |  |
| --- | --- | --- | --- | --- | --- | --- | --- |
| Muaj | Lajme | Njoftime | Shpërndarje | Reagime/Sqarime | Video | Ftesë/ Thirrje Publike | Mbledhje të Kuvendit |
| **Janar** | **16** | **8** | **9** | **0** | **5** | **2** | **1** |
| **Shkurt** | **22** | **11** | **7** | **1** | **6** | **2** | **1** |
| **Mars** | **25** | **16** | **20** | **1** | **9** | **3** | **2** |
| **Prill** | **33** | **15** | **16** | **0** | **1** | **5** | **1** |
| **Maj** | **34** | **13** | **11** | **2** | **3** | **3** | **1** |
| **Qershor** | **30** | **25** | **5** | **3** | **5** | **3** | **2** |
| **Korrik** | **25** | **18** | **9** | **1** | **2** | **4** | **1** |
| **Gusht** | **34** | **23** | **4** | **0** | **2** | **0** | **0** |
| **Shtator** | **37** | **19** | **4** | **0** | **4** | **2** | **2** |
| **Tetor** | **18** | **6** | **10** | **1** | **1** | **0** | **0** |
| **Nëntor** | **31** | **11** | **10** | **0** | **5** | **2** | **2** |
| **Dhjetor** | **24** | **15** | **9** | **0** | **6** | **3** | **2** |
| **Totali** | 329 | 174 | 114 | 9 | 49 | 29 | 15 |

Ndërsa, për të parë formën e plotë të postimit të lajmeve në uebfaqen zyrtare, të cilat për vitin 2024 kanë qenë në numër **543 postime**, klikoni vegezën;

<https://kk.rks-gov.net/podujeve/?page_id=200000446>

Në kuadër të Zyrës për Komunikim me Publikun janë bërë edhe të gjitha njoftimet e dokumenteve të inicuara nga drejtoritë e ndryshme për konsultim publik, njoftime për debatin publik, përgatitja e raportit të mbajtjes së konsultimeve publike për vitin 2024, si dhe Plani i konsultimeve publike për vitin 2025.

Këto plane dhe raporte janë të publikuara në uebfaqen zyrtare të Komunës së Podujevës dhe në platformën qëndrore E-konsultimet.Për më shumë klikoni vegëzat;

<https://kk.rks-gov.net/podujeve/?page_id=200029365>

[Konsultat publike | Konsultimet publike](https://konsultimet.rks-gov.net/consultations.php?InstitutionID=20526&OpenPage=0&ClosedPage=0)

Zyra për Komunikim me Publikun, në intervale të rregullta kohore, bënë publikimin (në uebfaqe) e vendimeve të Kryetarit, publikimin e njoftimeve-lajmeve për mbajtjen e mbledhjeve të Kuvendit Komunal, Komitetit për Politikë dhe Financa dhe Komitetit për Komunitete, publikimin e njoftimeve për aktivitetet e Kryetarit dhe drejtorëve komunalë dhe përgatitjen e raporteve mujore për Zyrën e Kryetarit.

30.12.2024

Zyra për Komunikim me Publikun, Podujevë